喺藝術特色上，新古典芭蕾舞技巧上跟從古典芭蕾舞，都係用返嗰柞古典技巧同舞步為主，特徵係喺速度上提高咗、開始冇噉講求對稱性（相比之下，古典芭蕾舞好對稱，例如一班古典芭蕾舞蹈員團隊跳舞嗰陣，企嘅位置往往會形成對稱嘅形狀）、而且服裝同舞臺設計明顯低調咗（古典芭蕾舞嘅舞臺往往會用好多佈景，而好似《阿波羅》等嘅新古典芭蕾舞好多時索性用純色背景）。